**Oznámenie o začatí prípravných trhových konzultácií**

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)

(ďalej ako „Oznámenie“)

1. **Identifikácia verejného obstarávateľa**

|  |  |
| --- | --- |
| Verejný obstarávateľ: | Ministerstvo školstva, vedy, výskumu a mládeže Slovenskejrepubliky (ďalej ako „MŠVVaM SR“)je podľa § 7 ods. 1 písm. a) zákona o VO verejným obstarávateľom. |
| Adresa: | Černyševského 50, 851 01 Bratislava |
| IČO: | 00164381 |
| Kontaktné osoby/telefón, e-mail: | Ing. Vladimír Pokojný, tel.: + 421 2 59 374 498, e-mail: vladimir.pokojny@minedu.skMgr. Schlosserová Silvia, tel.:  +421259374325,e-mail: silvia.schlosserova@minedu.sk |
| Internetová adresa (URL): |  <https://www.minedu.sk/> |
| Profil verejného obstarávateľa: | <https://www.uvo.gov.sk/vyhladavanie/vyhladavanie-zakaziek/dokumenty/541111?cHash=b6f12f5a86757ece87f786612c4258f8>  |
| Link na zverejnené dokumenty k PTK: | <https://josephine.proebiz.com/sk/tender/70166/summary>  |

1. **Názov predmetu prípravných trhových konzultácií**

**Vzdelávací program – prínosy desegregácie**

**Príležitosť pre všetkých**

1. **Účel prípravných trhových konzultácií**

Účelom prípravných trhových konzultácií (ďalej len „PTK“) je overenie realizovateľnosti a nastavenie

primeranosti požiadaviek na plnenie predmetu PTK u relevantných hospodárskych subjektov.

1. **Návrh na opis predmetu zákazky**

Verejný obstarávateľ uvádza v dokumentoch, ktoré sú prílohami tohto Oznámenia, základné okruhy tém k PTK.

1. **Požiadavky na hospodársky subjekt, ktorý sa chce zúčastniť PTK**
2. PTK sa môže zúčastniť len hospodársky subjekt, ktorý je oprávnený dodávať predmet PTK, ktoré budú predmetom verejného obstarávania v súlade s § 32 zákona o verejnom obstarávaní.
3. Účasť na PTK musí byť slobodné a vážne rozhodnutie každého hospodárskeho subjektu.
4. Zúčastnená osoba sa na PTK preukáže výpisom z OR SR, živnostenským listom alebo obdobným dokladom oprávňujúcim poskytovať predmet zákazky, ktorý je predmetom týchto PTK/ Evidencia občianskych združení (vedie Ministerstvo vnútra SR), Register neziskových organizácií (vedie príslušný krajský úrad) alebo Register nadácií (vedie MV SR) a v prípade, že sa PTK zúčastní/zúčastnia zástupca/zástupcovia hospodárskeho subjektu, tak aj poverením/povereniami od osoby oprávnenej konať za hospodársky subjekt.
5. Predloženie žiadosti o účasť na PTK podľa článku 6. („Priebeh PTK“) bod 1. tohto Oznámenia.
6. **Priebeh PTK**
7. Hospodársky subjekt potvrdí svoj záujem na PTK elektronicky zaslaním vyplnenej a podpísanej (osobou oprávnenou konať v mene hospodárskeho subjektu) žiadosti o zaradenie do PTK, ktorý tvorí Prílohu č. 1 tohto Oznámenia.
8. Prípravné trhové konzultácie budú prebiehať formou riadeného dialógu so všetkými hospodárskymi subjektami, ktoré splnili požiadavky verejného obstarávateľa uvedené v článku 5 bode 1 tohto Oznámenia a verejný obstarávateľ im potvrdil zaradenie do PTK.
9. MŠVVaM SR na základe záujmu hospodárskych subjektov stanovuje termín riadeného dialógu so zaregistrovanými subjektami na 9.09.2025 v čase od 1000 hod. do 1200 hod. Riadený dialóg bude prebiehať v Bratislave a informácia o mieste konania bude zaslaná zaregistrovaným hospodárskym subjektom súčasne s oznámením o zaradení do PTK.
10. PTK budú prebiehať za účasti max. 2 zástupcov jedného hospodárskeho subjektu.
11. S cieľom zaistiť rovnaké zaobchádzanie s hospodárskymi subjektami a nenarušenie hospodárskej súťaže, budú riadené dialógy so subjektami zvukovo zaznamenávané. Súhlas s vyhotovením zvukového záznamu vyjadrí hospodársky subjekt v Žiadosti o zaradenie do PTK, ktorý tvorí Prílohu č. 1 tohto Oznámenia a ktorý predkladá prostredníctvom IS EVO. Zvukový záznam bude zároveň slúžiť na prepis komunikácie a vyhotovenie písomného záznamu a následnej archivácie v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zároveň podľa ustanovenia § 5 zákona č. 18/2018 Z. z. o ochrane osobných údajov a o zmene a doplnení niektorých zákonov.
12. Riadený dialóg s hospodárskymi subjektami zaradenými do PTK bude v priestoroch, ktoré budú oznámené podľa článku 6 bodu 3 tohto Oznámenia.
13. Pre riadený dialóg so subjektami je vyhradený časový priestor cca 2 hod, na ktorom bude zaregistrovaným hospodárskym subjektom poskytnuté úvodné informácie. Následne prostredníctvom IS EVO budú zaregistrovaným hospodárskym subjektom zaslané podrobnejšie informácie.
14. Hospodárske subjekty zašlú svoje vyjadrenie prostredníctvom IS EVO (napríklad formou odpovedí na otázky, ktoré budú súčasťou podrobnejších informácií).
15. V prípade potreby verejný obstarávateľ v ďalšom kole dialógu požiada zaregistrované hospodárske

subjekty o doplňujúce informácie.

1. Komunikácia počas riadeného dialógu so subjektami bude prebiehať v slovenskom jazyku (verejný obstarávateľ pripúšťa aj komunikáciu v českom jazyku zo strany hospodárskeho subjektu).

**HARMONOGRAM PTK:**

|  |  |
| --- | --- |
| **Názov úkonu** | **Termín** |
| Vyhlásenie PTK | **25.08.2025** |
| Prijímanie žiadostí o účasť na PTK | **do 8.09.2025 do 1400 hod.** |
| Riadený dialóg so subjektami | **9.09.2025 od 1000 hod. do 1200 hod.** |

1. **Požiadavky na komunikáciu**

S ohľadom na § 20 zákona o verejnom obstarávaní bude celá písomná (korešpondenčná) komunikácia v priebehu konzultácií prebiehať výhradne elektronicky, prostredníctvom IS EVO.

Komunikačný jazyk v priebehu vysvetľovania žiadosti bude v slovenskom, prípadne českom jazyku. Prejavenie záujmu o účasť na konzultáciách: Verejný obstarávateľ nižšie uvádza priamy link na web

stránku, prostredníctvom ktorej relevantný subjekt prejaví záujem o svoju účasť <https://josephine.proebiz.com/sk/tender/70166/summary>

1. **Výsledok PTK**

Výsledkom PTK bude:

* + Overenie realizovateľnosti a nastavenie primeranosti požiadaviek na plnenie predmetu PTK u relevantných hospodárskych subjektov.
	+ Stanovenie finálneho opisu predmetu zákazky.
	+ Upresnenie obchodných podmienok.

Výsledkom PTK zároveň môže byť určenie predpokladanej hodnoty zákazky.

1. **Náklady spojené s trhovými konzultáciami**

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku od verejného obstarávateľa.

1. **Doplňujúce informácie**

Verejný obstarávateľ vyhodnotí získané informácie z PTK a následne stanoví finálny opis predmetu zákazky, určí požiadavky a kritéria na vyhodnotenie ponúk z hľadiska splnenia požiadaviek na predmet zákazky a splnenie podmienok účasti vo verejnej súťaži tak, aby získal čo najlepšiu kvalitu za verejné finančné prostriedky.

1. **Záverečné ustanovenie**

Verejný obstarávateľ si vyhradzuje právo zmeny podmienok realizácie PTK, pričom prípadné zmeny

oznámi všetkým dotknutým subjektom bezprostredne po prijatí rozhodnutia o zmenách PTK. Verejný obstarávateľ si vyhradzuje podľa potreby realizovať viackolové PTK.

V Bratislave, dňa 25.08.2025.

Prílohy:

Zámer PTK Vzdelávací program – prínosy desegregácie. Príloha č. 1: Žiadosť o zaradenie do PTK.